Tristan Konso
Tristan Konso (sündinud 4. detsembril 2007) on eesti kergejõustiklane, U18 Euroopa meister kümnevõistluses (2024). Tristan Konso õpib Rakvere Reaalkoolis. Tema treener on Alar Madilainen. 2024. aasta juulis tuli Konso 16-aastaselt kuni 18-aastaste Euroopa meistriks kümnevõistluses. Kuldmedali pälvis ta 7549-punktise kogusummaga (10,90 - 6.74 - 13.88 - 1.84 - 48,95 - 13,52 - 43.14 - 4.60 - 47.29 - 4.59,69), millega läks U18-vanuseklassis ka maailma hooaja edetabelit juhtima. Ühtlasi püstitas ta kümnevõistluse sees U18 Euroopa meistrivõistluste rekordi 110 m tõkkejooksus (13,52).